《短句示张澹余》
清代·王学浩

作诗如啖蔗，节节耐咀嚼。著味在咸酸，太过反作恶。

希音越以长，太璞完不凿。善听非耳争，善观非目索。

笑彼支遁愚，骑折阶前鹤。

作者简介：（1754—1832）清江苏昆山人，字孟养，号椒畦。乾隆五十一年举人。善诗能画，于书无不工。时论学浩用笔，能入绢素之骨。晚好用破笔，脱尽窠臼，画格一变。有《南山论画》。